 Aịzaya 19  Okwu e kwuru megide Ijipt: Lee! Jehova nọ nelu ígwé ojii nke ji ọsọ na-abata nIjipt. Chi na-abaghị uru nke Ijipt ga-ama jijiji nihi ya, obi ga-alọkwa ndị Ijipt mmiri nobodo ha.M ga-akpali ndị Ijipt ka ha buso ndị Ijipt agha. Onye ọ bụla ga-ebuso nwanne ya agha. Onye ọ bụla ga-ebuso enyi ya agha, obodo ga-ebuso obodo agha, alaeze ga-ebusokwa alaeze agha.A ga-akpaghasị mmụọ nke ndị Ijipt nobodo ha, m ga-akụghasịkwa atụmatụ ha. Ha ga-agakwuru chi ndị na-abaghị uru na ndị anwansi na ndị na-agba afa na ndị ọrụ ha bụ ịkọ ọdịnihu.M ga-enyefe Ijipt naka nna ukwu dị obi ọjọọ, eze nke ga-achị ha ga-adịkwa ike, ka ezi Onyenwe anyị, bụ Jehova nke ụsụụ ndị agha, kwuru.Mmiri ga-atacha noké osimiri, osimiri ga-atakwa wee kpọọ nkụ.Osimiri ga na-esi ísì; ọwa mmiri niile nke Naịl Ijipt ga-atalata wee kpọọ nkụ. Ahịhịa amị na achara ga-erekasị.Ebe dị iche iche mmiri na-adịghị nakụkụ Osimiri Naịl, nọnụ Osimiri Naịl, tinyere ala dum a kụrụ mkpụrụ nakụkụ Osimiri Naịl, ga-akpọ nkụ. Ifufe ga-efesasị ihe a kụrụ na ha, ha agaghị adịkwa.Ndị ọkụ azụ ga-eru uju, ndị niile na-atụnye nko azụ nOsimiri Naịl ga-eru uju, ike ga-agwụkwa ọbụna ndị na-agbasa ụgbụ azụ nelu mmiri.Ihere ga-eme ndị na-eji ogho e tiri eti arụ ọrụ; ihere ga-emekwa ndị na-ekwe ákwà ọcha.A ga-egbu mmụọ nke ndị ya na-akpa ákwà, mkpụrụ obi nke ndị niile na-arụ ọrụ ego ga-anọkwa ná mwute.Ndị isi Zoan dị nnọọ nzuzu. Ndụmọdụ nke ndị maara ihe netiti ndị ndụmọdụ Fero bụ ihe ezi uche na-adịghị na ya. Olee otú unu ga-esi asị Fero: Abụ m nwa ndị maara ihe, nwa ndị eze oge ochie?Oleezi ebe ha nọbụ ndị amamihe gịka ha kọọrọ gị, ka ha marakwa ihe Jehova nke ụsụụ ndị agha kpebiri banyere Ijipt?Ndị isi Zoan ezuzuwo nzuzu, a ghọgbuwo ndị isi Nọf, ndị isi nke ebo ya niile emewokwa ka Ijipt na-awagharị awagharị.Jehova etinyewo mmụọ nke mgbagwoju anya nime ya. Ha emewokwa ka Ijipt na-awagharị nọrụ ya niile, dị nnọọ ka onye mmanya na-egbu si atụrụgharị nagbọ ọ gbọrọ.Ijipt agaghị enwe ọrụ ọ bụla nke isi ma ọ bụ ọdụdụ, alaka ma ọ bụ ahịhịa amị, pụrụ ịrụ.Nụbọchị ahụ, Ijipt ga-adị ka ụmụ nwaanyị, ọ ga-ama jijiji, nọrọkwa nụjọ nihi aka nke Jehova nke ụsụụ ndị agha na-atụ ya.Ala Juda ga-aghọkwara Ijipt ihe na-akpata nṅagharị. Ụjọ ga-ejide onye ọ bụla a kọọrọ ya nihi ihe Jehova nke ụsụụ ndị agha kpebiri ime ya.Nụbọchị ahụ, a ga-enwe obodo ise ndị ga na-asụ asụsụ Ke nala Ijipt, na-aṅụkwara Jehova nke ụsụụ ndị agha iyi. A ga na-akpọ otu nime ha Obodo Ntida.Nụbọchị ahụ, a ga-enwe ebe ịchụàjà a rụụrụ Jehova netiti ala Ijipt, nweekwa ogidi a rụụrụ Jehova nakụkụ ókèala ya.Ọ ga-abụkwara Jehova nke ụsụụ ndị agha ihe ịrịba ama na ihe akaebe nala Ijipt; nihi na ha ga-etiku Jehova nihi ndị na-emegbu ha. Ọ ga-ezigakwara ha onye nzọpụta, bụ onye ukwu, onye ga-anapụta ha.Jehova ga-emekwa ka ndị Ijipt mara ya. Ndị Ijipt ga-amarakwa Jehova nụbọchị ahụ, ha ga-achụrụ ya àjà, nyekwa ya onyinye, ha ga-ekwe Jehova nkwa, mezuokwa ya.Jehova ga-etikwa Ijipt ihe otiti. A ga-eti ha ihe otiti, gwọọkwa ha. Ha ga-alọghachikwute Jehova. Ọ ga-anabata arịrịọ ha, gwọọkwa ha.Nụbọchị ahụ, a ga-enwe okporo ụzọ nke ga-esi nIjipt gaa Asiria. Asiria ga-abata nIjipt, Ijipt abatakwa nAsiria. Ha ga na-ejekọ ozi, ya bụ, Ijipt na Asiria.Nụbọchị ahụ, Izrel ga-emezu Ijipt na Asiria atọ, wee bụrụ ngọzi netiti ụwa,nihi na Jehova nke ụsụụ ndị agha ga-agọziworị ha, sị: Ka ndị m Ijipt na ọrụ aka m Asiria na ihe nketa m Izrel bụrụ ndị a gọziri agọzi. 